Predkladacia správa

Správa o stave a úrovni výchovy a vzdelávania v školách a školských zariadeniach v Slovenskej republike v školskom roku 2008/2009 (ďalej len „správa“) sa predkladá na základe uznesenia vlády SR č. 1193/2001.
Správu vypracovala Štátna školská inšpekcia v súlade s § 12 ods. 3 písm. b) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov znení neskorších predpisov.
V správe sú predložené závery z kontrolnej činnosti Štátnej školskej inšpekcie podľa druhov škôl a školských zariadení. 
Zisťovania stavu boli zamerané na:
·         implementáciu školskej reformy v praxi,
·         školské vzdelávacie programy,
·         pripravenosť učiteľov vo vzťahu k reforme,
·         rozvíjanie čitateľskej a predčitateľskej gramotnosti,
·         vzdelávacie výsledky žiakov,
·         využívanie IKT vo vyučovacom procese,
·         kontrolu plnenia opatrení prijatých na zlepšenie stavu a úloh, ktoré ŠŠI vyplynuli  z požiadaviek ministerstva školstva, a z uznesení vlády SR (napr. z Národného plánu výchovy k ľudským právam na roky 2005 – 2014, Koncepcie výchovy a vzdelávania rómskych detí a žiakov, Koncepcie výchovy a vzdelávania národnostných menšín, Národného programu prevencie obezity, Stratégie informatizácie regionálneho školstva).
Správa obsahuje analýzu výsledkov jednotlivých zisťovaní a sú v nej sformulované podnety a odporúčania na zvýšenie kvality výchovnovzdelávacieho procesu v školách a školských zariadeniach a na odstránenie nedostatkov.
 Materiál má informatívny charakter, z uvedeného dôvodu nebol predložený na medzirezortné pripomienkové konanie.